Document ID: 31993L0079

Direktiva Komisije 93/79/EGS
z dne 21. septembra 1993
o dodatnih izvedbenih določbah za sezname sort razmnoževalnega materiala sadnih rastlin in sadik sadnih rastlin, ki jih hranijo dobavitelji v skladu z Direktivo Sveta 92/34/EGS
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadik sadnih rastlin, namenjenih za pridelavo sadja [1], kakor je bila spremenjena z Odločbo Komisije 93/401/EGS [2] in zlasti člena 9(6) Odločbe,
ker sistem opisa sort že obstoji na mednarodni ravni; ker je Mednarodna zveza za varstvo novih sort rastlin (UPOV) razvila takšen sistem;
ker je sistem Skupnosti zaželeno osnovati na izkušnjah, pridobljenih na mednarodni ravni;
ker naj bodo dobavitelji, katerih dejavnost je omejena na dajanje na trg razmnoževalnega materiala sadnih rastlin in sadik sadnih rastlin, podvrženi manj zahtevnim zahtevam;
ker so ukrepi, predvideni s to direktivo, v skladu z mnenjem Stalnega odbora za razmnoževalni material in rastline sadnih rodov in vrst,
SPREJELA NASLEDNJO DIREKTIVO:
Člen 1
Ta direktiva predpisuje dodatne izvedbene določbe za sezname sort razmnoževalnega materiala sadnih rastlin in sadik sadnih rastlin, ki jih hranijo dobavitelji skladno s členom 9(2)(ii) Direktive 92/34/EGS.
Člen 2
1. Seznami, ki jih hranijo dobavitelji, naj vsebujejo naslednje:
(i) ime sorte, skupaj z njenimi splošno znanimi sinonimi, kjer je primerno;
(ii) navedbe glede vzdrževanja sorte in uporabljene tehnike razmnoževanja;
(iii) opis sorte vsaj na osnovi njenih lastnosti in izražanja le-teh, kot je to navedeno v Prilogi k tej direktivi;
(iv) če je možno, navedbe, kako se sorta razlikuje od drugih sort, ki so ji najbolj podobne.
2. Pododstavka (ii) in (iv) odstavka 1 se ne uporabita za dobavitelja, katerega dejavnost je omejena na dajanje na trg razmnoževalnega materiala sadnih rastlin in sadik sadnih rastlin.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1994. O tem takoj obvestijo Komisijo.
Ko države članice sprejmejo te predpise, se morajo sklicevati na to direktivo ali pa se nanjo sklicujejo ob uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva je naslovljena na države članice.
V Bruslju, dne 21. septembra 1993

Labels: 3
17
6